open-index/open-wikipedia-markdown huggingface dataset:
Anders Sundby

**Anders Sundby** var en norsk skuespiller.

Han medvirket i syv filmer og én TV-serie 1949–1979. Sundby debuterte i 1949 i Edith Carlmars *[[Døden er et kjærtegn]]* og på 1950-tallet spilte han i ytterligere tre filmer regissert av henne: *[[Skadeskutt]]* (1951), *[[Bedre enn sitt rykte]]* (1955) og *[[Slalåm under himmelen]]* (1957). I 1964 medvirket Sundby i Knut Bohwims *[[Nydelige nelliker]]*, i 1966 i TV-serien *[[Kontorsjef Tangen]]* og i 1968 i Knut Andersens, Knut Bohwims og Mattis Mathiesens *[[Sus og dus på by'n]]*. Han spilte sin siste rolle i 1979 som fengselsdirektør i *[[Olsenbanden og Dynamitt-Harry mot nye høyder]]*. Sundby virket også ved Det Nye Teater i 1936.

## Filmografi
* 1949 – *[[Døden er et kjærtegn]]*
* 1951 – *[[Skadeskutt]]*
* 1955 – *[[Bedre enn sitt rykte]]*
* 1957 – *[[Slalåm under himmelen]]*
* 1964 – *[[Nydelige nelliker]]*
* 1968 – *[[Sus og dus på by'n]]*
* 1979 – *[[Olsenbanden og Dynamitt-Harry mot nye høyder]]*

## TV-serie
* 1966 - *[[Kontorsjef Tangen]]*

## Referanser


## Eksterne lenker
*
Avezzano

**Avezzano** er en kommune og landsby i provinsen L'Aquila i regionen Abruzzo i Italia. Den er lokalisert på sletten der den tidligere Fucinosjøen lå, i Marsica. Kommunen med ca. 42&nbsp;500 innbyggere har Antrosano, Caruscino, Castelnuovo, Cese dei Marsi, Paterno, San Pelino som frazione.

Avezzano ble nevnt som *Avezano* for første gang i 873.  Byen ble nesten helt ødelagt av et jordskjelv i 1915, ombygd i Art Nouveau-stil er den mest folkerike midten av Marsica.

## Referanser


## Eksterne lenker
*
Klara-kirken

**Klara-kirken**, *svensk*: **Sankta Klara kyrka** (også stavet *Sankta Clara*) er en kirke i Norrmalm i Stockholm sentrum. Før 1989 menighetskirke i Takle menighet da den ble innlemmet i Stockholm, og kirken er nå distriktskirke for Evangeliska fosterlandsstiftelsen som er ansvarlig for aktiviteter i kirken.

Kirken ble bygget på 1500-tallet av den nederlandske byggmester Hendrik van Huwen og siden da har mange arkitekter vært involvert i bygningen med kunst, blant andre Willem Gutt, Göran Josuae Adelcrantz, Carl Fredrik Adelcrantz, Carl Hårleman og sist i (1963-1965) Artur von Schmalensee. Med sitt 116 meter høye tårn er Klara-kirken Sveriges og Nordens nest høyeste.

## Tårnet
Tårnet er murt av rød teglstein med band av svarte, blanke fliser og som avsluttes med et høy kobberkledd tårnspir, omgitt av fire mindre tårn. I november 1932 ble det største blikkenslgerarbeide  i Sverige ferdig da kirkens 1 400 m² tårntaket var dekket med 1 600 kobberplater med en samlet vekt på 20 tonn. Tårnspissen består av et spir av smijern med en forgylt hane. Kirken ble restaurert i 1963-1965 av blant andre Artur von Schmalensee og var av en mer teknisk karakter i forbindelse med at det ble installert ny elektrisk motor til tårnuret. Nå er tårnet beskyttet mot brann med et sprinkleranlegg. Tårnet er 116 meter høyt og dermed blant Sveriges og Skandinavias høyeste høyeste bygninger.

## Galleri
### Utvendig

File:Klara kyrka spiran 2012.jpg|Spiret.
File:Klara kyrka tornhuv 2010.jpg|Tårnet, midtre del.
File:Klara kyrka tornur 2010.jpg|Overgangen mellom tårnet og hette.
File:Klara kyrka tornur 2012.jpg|Klara-kirken og klokkene i tårnet.


### Interiør

File:Klara kyrka tornet 2012a.jpg|Tårnet, utsikt mot havet
File:Klara kyrka klockor 2012.jpg|Storklokken.
File:Klara kyrka tornet 2012c.jpg|Trappen til rommet med klokkemekanismen.
File:Klara kyrkas tornur 2012y 01.jpg|Tårnuret fra innsiden.


## Graver
På kirkegården som omgir Klara-kirken er graver etter bl.a. C. M. Bellman, Anna Maria Lenngren, Carl Gustaf af Leopold, Gustaf Åkerhielm og Anna Christina Warg (Wendy Ulv). Inne i kirken finnes det også en rekke epitafier. Kirkegården er inngjerdet med et rekkverk i smijern.

## Referanser


## Kilder
* Beskrivelsen av kirken er basert hovedsakelig på den svenske riksantikvarembetets kirkebeskrivelse (1996-11-29) av A. Hållén.
* *SvK* (27)-1927
* *SvK* (23)-1927
* Roland Odlander, *Santa Klara kirken*,1966
* Göran Åstrand, *Her hviler den berømte svensker*, 1999
*
* Santa Clara kirken nettstedet, der du også association S:ta Clara venner i kirken presentasjon av sine aktiviteter.
Det kinesiske aristokratkjøkken

**Det kinesiske aristokratkjøkken** () kan tilbakeføres til Ming- og Qing-dynastiene da de keiserlige embedsmenn (mandariner) som var postert til hovedstaden bragte med seg dit sine personlige kjøkkensjefer. 

Det var da vanlig å knytte deres finere kokkekunrt til selveste Konfucius, noe som har mest med ærefrylt og lite med en historisk kulinarisk tradisjonå gjøre. Det er fortsatt noe som kalles konfuciuskjøkkenet, men det betraktes som en gren av det aristokratiske kjøkken.

På den måte at hovedstadens mandariner dit hadde medbragt kokker ble det over tid utviklet egne blandinger av de edlere matretter fra de områder embedsmennene hadde tjenestergjort rundt om i riket. Det utviklet seg forskjellig i de forskjellige embedsmannsslektene, slik at det kinesiske aristokratkjøkken kan betraktes som en rekke private kjøkkenstiler. Frem mot moderne tid ble stilen fortrinnsvis preget av det beste fra shandongkjøkkenet, huaiyangkjøkkenet og  det kantonesiske kjøkken.

Ettersom Beijing var Kinas hovedstad i de tre siste århundrer av keisertiden, ble det meste av aristokratkjøkkenet utviklet i Beijing.

De mest fremtredende av de mange varianter av aristokratkjøkkenet er:

* Tan-familiens kjøkken (), dom kjennetegnes ved sin særlig forseggjorte tilberedelse og presentasjo, ved mykhet, friskhet og behagelig smak. Tan-femiliens egen restaurant ble tvunget inn under regjeringskontroll i 1954, men familiens kjøkkensjef videreførte denne kulinariske tradisjon etter å ha flyttet over til Beijinghotellet. Kjøkkenet serveres nå ved dette hotellet og i Wynn Macau.
* *Røde kammer*-kjøkkenet (), med navn fra den kinesiske klassiske roman *[[Drømmen om det røde kammer]]*. Det ble først lansert utad i 1983 i restauranten *Laijinyuxuan* () i Zhongshanparken i Beijing.
* Det konfucianske kjøkken () er kjøkkenstilen hos Konfucius's etterkommere, som skal reflektere konfucianske verdier, og er preget av nøye regler for de forskjellige slag av banketter i pakt med gjestenes status og anledningens karakter.

## Referanser
Namra Saleem

**Namra Saleem** (født 13. desember 1985) er en norsk journalist, skjønnlitterær forfatter og musiker i bandet Level & Tyson.

Saleem tok en bachelorgrad i mediefag ved Universitetet i Bergen i 2008. Hun har vært journalist og programleder i NRK siden 2009.I 2014 var hun programleder for *Kisten* på NRK1 hvor hun kjørte i en gammel Fiat 500 med en kiste på taket, på besøk til kjente personer i Norge. Saleem utfordret dem til å snakke om døden og regissere sin egen begravelse. Tv-serien vakte stor oppsikt og ble omtalt i blant annet BBC.

I 2016 utgav hun romanen *I morgen vi ler* om en norsk-pakistansk jente i krysspress mellom religiøst konservative foreldre og den sekulære norske ungdomskulturen.

## Referanser

## Eksterne lenker
* P2-portrettet: Namra Saleem
Svend Svendsen

**Svend Svendsen** (født 20. september 1918 i Bergen, død 21. februar 1995 samme sted) var en norsk skuespiller.

Han var engasjert ved Trøndelag Teater 1940-1952 og deretter ved Folketeatret og Den Nationale Scene. Svendsen filmdebuterte i 1956 i *[[Gylne ungdom]]* og medverket deretter i filmene *[[Ut av mørket]]* (1958),  *[[Hans Nielsen Hauge (film)|Hans Nielsen Hauge]]* (1961) og TV-serien *[[Maksveringar]]* (1973).

Sammen med Lothar Lindtner, Wenche Kvamme, Rhine Skaanes og Randolf Walderhaug gav han i 1986 ut en LP-plate med viser fra Bergen: *Engler med paraply*.

Svend Svendsen var bror av skuespilleren Erik Svendsen.

## Filmografi
* 1956 – *[[Gylne ungdom]]*
* 1958 – *[[Ut av mørket]]*
* 1961 – *[[Hans Nielsen Hauge (film)|Hans Nielsen Hauge]]*

## TV-serie
* 1973 - *[[Maksveringar]]*

## Referanser


## Eksterne lenker
*
Aleidis Skard

**Aleidis Skard** (født 1947) er en norsk barneskuespiller. Hun spilte hovedrollen i filmen *[[Toya]]* (1956) og *[[Toya og Heidi]]* (1957).

Skard gjestet TV-programmet *Da Capo*, som ble vist på NRK 31. oktober 1991.

## Filmografi
* 1956 – *[[Toya]]*
* 1957 – *[[Toya og Heidi]]*

## Referanser


## Eksterne lenker
*
Ågot Sendstad

**Ågot Sendstad** (født 1968) er en norsk skuespiller.

Hun debuterte i 1993 i Noel Cowards *Blithe Spirit* på Oslo Nye Teater der hun også medvirket i Federico García Lorcas *Yerma*. Sendstad var ved Rogaland Teater 1994-1996 der hun blant annet spilte Viola i *[[Helligtrekongersaften (skuespill)|Helligtrekongersaften]]* av William Shakespeare, Carol i *Oleanna* av David Mamet og fru Linde i *[[Et dukkehjem]]* av Henrik Ibsen.

Sendstad tilhører fra 1996 ensemblet ved Nationaltheatret der hun blant annet har spilt Lisbet i Ludvig Holbergs *[[Erasmus Montanus]]*, Hedvig i Ibsens *[[Vildanden]]*, Maja Rubek i samme forfatters *Når vi døde vågner*, kvinne i Jon Fosses *Vinter*, damen i August Strindbergs *[[Til Damaskus]]*, Annika i Astrid Lindgrens *[[Pippi Långstrump]]* og Nora i Ibsens *Et dukkehjem*. Sendstad var en del av den kunstneriske ledelsen ved Torshovteatret 2000-2003. Hun ble tildelt Per Aabels ærespris i 2006 og ble i 2009 nominert til Heddaprisen for sin rolle i *Salong*.

Sendstad har også medvirket i flere norske filmer og TV-serier, deriblant serien *[[Hvaler (dramaserie)|Hvaler]]* og filmen *[[Varg Veum – Tornerose]]*.

## Filmografi
* 2001: *[[Folk flest bor i Kina]]* – Toril
* 2008: *[[Varg Veum – Tornerose]]* – Vera Werner
* 2012: *[[Mer eller mindre mann]]* – Sjef

### TV-opptredener
* 2004: *[[Skolen]]* (Karoline)
* 2005: *[[Drømmefangeren]]* (Karoline)
* 2008–2010: *[[Hvaler (dramaserie)|Hvaler]]* (Kjersti Eriksen)
* 2012: *[[NAV (TV-serie)]]* (Renholder) 
* 2014: *[[Meglerne (TV-serie)]]* (NAV-ansatt) 
* 2014: *[[Lilyhammer]]* (Ane Jacobsen) 
* 2015: *[[Neste sommer (TV-serie)]]* (Nabodame) 
* 2015: *[[Kampen for tilværelsen]]* (Kinosjef) 
* 2018: *[[Rekyl]]* (Bente Wold) 

## Referanser


## Eksterne lenker

* Ågot Sendstad i Scenewebarkivet

*
Shinchi Kakushin

**Shinchi Kakushin** (japansk: 心地 覺 心, født 1207 i prefekturet Nagano, Japan, død 1298 i Japan), også kjent som **Muhon Kakushin**, var en japansk zen-buddhist. Han er kjent for grunnleggelsen av Fuke-shū, en tidligere distinkt skole innenfor japansk zen. Skolen utgikk fra Rinzai og ble grunnlagt i Kina av den eksentriske Zen-mesteren Puhua. Skolen eksisterte frem til slutten av 1800-tallet.

## Litteratur
* Richard Bryan McDaniel: Zen Masters of Japan. The Second Step East. Rutland, Vermont: Tuttle Publishing, 2013, s. 317. ISBN ISBN 978-4-8053-1272-8. 
* Heinrich Dumoulin: Zen Buddhism: A History. Japan''. Nowy Jork: Macmillan Publishing Company, 1988, s. 509. ISBN 0-02-908250-1.
Det keiserlige forfedretempel

**Det keiserlige forfedretempel** (*Taimiao* 太庙, også kalt *Mingtang* 明堂) er en historisk kultbygning fra Ming- og Qing-dynastiets tid i Beijing. Det befinner seg ved Tian'anmen-tårnet. 

I dette tempelet ofret keiserne til sine forfedre. Anlegget omfattet en for-, midt- og bak-hall og dessuten sidekapper til begge sider. I 1924 ble Heping-parken (*Heping gonggyuan*) til her. Siden 1950 huses her Beijings kulturpalass for de yrkesutøvende (*Beijing Shi Laodong renmin wenhuagong*).

Det keiserlige forfedretempel ble i 1988 oppført på Folkerepublikken Kinas liste over kulturminner (3-80). 

## Eksterne lenker
* Royal Ancestral Temple
* Chinesische Kultur – Altäre und Tempel
Ryōnin

**Ryōnin** (japansk: 良忍, født 1073 i Japan, død 1132 i Japan) var en japansk buddhist innenfor retningen Det rene land. I 1157 grunnla han skolen Yūzū Nembutsu, en retning innenfor det rene land i Japan, før Hōnen grunnla skolen Jōdo-shū.

Skolen legger vekt på sammenknytningen mellom alle fenomener, en filosofi som er hentet fra Avatamsakasutraen og som ellers knyttes til den japanske skolen Kegon-shū. Ryōnin gjenopplivet også *shōmyō* &ndash; en tradisjon innenfor Tendai, som gikk ut på en musikalsk messing av sutraer

## Eksterne lenker
* Ryōnin, Nichiren Buddhism Library
Hotel Garni

**Hotel Garni** var et hotell i Stockholm. Da det åpnet 3. oktober 1832, var det byens første moderne hotell, og landets andre, etter Hotel Continental du Sud i Ystad som åpnet tre år tidligere. Det franske navnet kan oversettes med «rom for reisende».

Hotellet var plassert i det såkalte Hildebrandska huset på Drottninggatan 3. Tidligere hadde svenske veifarende fått overnatte i folks kjellere eller vertshus, mens de mer velstående fikk overnatte i private hjem. Det var derfor marked for bedre overnatting etterhvert som reisevirksomheten økte. Hotellet ble drevet av hovkonditor Abraham Christopher Behrens, som også var innehaver av schweizeriet på Strömparterren. Der var det rom i tre etasjer, samt en stall og et vognskjul for gjestene.

Året etter at Behrens døde i 1855 ble hotellet lagt ned. Totalt 1&nbsp;700 svensker og 1&nbsp;300 utenlandske gjester hadde bodd på hotellet.

## Litteratur
*Kerstin Mandén-Eagle: *Et hotellkvarter i det Fjerne" *Byturer*. [[Stockholms stadsmuseum|Stockholms bymuseum]], ISSN 0349-1870. 
*Stålhane, Arvid: *Hôtel Garni's gästbok: Resandeliv på Karl Johans och Oskar I:s tid''. Stockholm (1846)
* , s.120 til 122
Atayal

**Atayalfolket** er en urfolksbefolkning på Taiwan som i 2000 talte 91&nbsp;883 personer, noe som gjorde stammen til den nest største på Taiwan. 

Tidligere kaltes også stammene sediq og taroko for atayal på grunn av at de hadde mange tradisjoner felles, men det er senere blitt erkjent at disse er selvstendige stammer. Stammens forfedre ble tidligere antatt å ha migrert fra Malaysia og Indonesia. Dette har imidlertid vist seg å ikke kunne stemme, idet man har funnet støtte for teorien at de opprinnelig skal ha kommet fra et område som ligger i nåværende Kina, Laos og Vietnam.

Før den japanske herskapsperioden ble alle stammens medlemmer tatovert i ansiktet, både kvinner og menn ved oppnådd voksenalder. Det var et tegn på at kvinnene og mennene hadde oppfylt de krav som ble rettet til dem. I okkupasjonstiden ble sedvanen forbudt, og den ble senere ikke gjenopptatt. 

Noe som ikke fantes opprinnelig var permanente høvdinger. Om det trengtes noen som hadde slike fullmakter, samlet de eldste seg, og valgte noen for en kort tid. Imidlertid tilsatte japanerne en høvding, trolig fordi det lettet japanernes kontroll over stammen. Systemet med en høvding skulle vedvare, og høvdingposten ble senere arvelig.

## Referanser
Enryaku-ji

**Enryaku-ji** (japansk: 延暦寺) er et buddhistisk tempel som befinner seg på Hieifjellet i Ōtsu, nordøst for Kyoto. Tempelet ble grunnlagt i begynnelsen av Heian-perioden av Saichō (767&ndash;822). Tempelet er hovedtempel for den japanske skolen Tendai-shū.

I 1994 ble tempelet sammen med 16 andre bygninger oppført på UNESCOs verdensarvliste med samlenavnet Historiske bygninger i Kyoto.
Bjørn Jernside (andre betydninger)

**[[Bjørn Jernside]]** er ifølge sagaer en av Ragnar Lodbroks fire sønner.

## Andre personer
* Bjørn Haraldsson Järnside, dansk prins.
* Björn Järnsida (skulptør), skulptør i Amersfoort.

## Oppkalte objekter
* HMS «Björn Järnsida», en svensk skærgårdsfregatt av Turuma-klassen, konstruert av Fredrik Henrik af Chapman, bygget 1774.
EM i fotball 2016 – Gruppe A

Gruppe A under Fotball-EM 2016 består av , vertslandet ,  & . De to beste lagene går videre til kvartfinale, der de møter de to best plasserte lagene fra gruppe B. Kampene blir spilt i Frankrike.

*Alle tidspunkter [[UTC+02:00|UTC+2]]*

## Frankrike – Romania

## Albania – Sveits

## Romania – Sveits

## Frankrike – Albania

## Romania – Albania

## Sveits – Frankrike

## Referanser


## Eksterne lenker
*UEFA Euro 2016 Gruppe A
Gymnastikk under Sommer-OL 2012

**Gymnastikk under Sommer-OL 2012** i London besto av tre disipliner; rytmisk gymnastikk, som ble arrangert i Wembley Arena i perioden 9. til 12. august, trampoline, som ble arrangert i O<sub>2</sub> Arena i perioden 3. til 4. august, og turn, som også ble arrangert i O2 Arena i perioden 28. juli til 7. august.

Gymnastikk har stått på det olympiske programmet siden de første olympiske lekene i 1896, så dette var 27. gang idretten var representert ved et sommer-OL.

## Medaljer

## Øvelser
### Rytmisk gymnastikk

### Trampoline

### Turn

## Eksterne lenker
* Rytmisk gymnastikk - Resultater  på sports-reference.com
* Trampoline - Resultater  på sports-reference.com
* Turn - Resultater  på sports-reference.com
Ippen

**Ippen Shōnin** (一遍上人, født 1234 i Iyoprovinsen på øya Shikoku, Japan, død 1289 i Japan), også kjent som **Zuien**, var en japansk buddhist innenfor retningen det rene land. I 1270 grunnla han skolen Ji-shū (時宗), «tidens sekt», innenfor det rene land.

I tillegg til å praktisere Nembutsu, var han sterkt påvirket av ikke-dualismen innenfor Zen.

## Bibliografi
* Hirota, Dennis (1997). *No Abode: The Record of Ippen*,  (Ryukoku-Ibs Studies in Buddhist Thought and Tradition), Honolulu: Univ. of Hawai'i Press, 

## Referanser
Terrorangrepet i Orlando 12. juni 2016

**Terrorangrepet i Orlando**, eller **massakren i Orlando** 12. juni 2016 skjedde i Florida i USA på nattklubben Pulse som knyttes til LHBT-miljøer (med blant annet lesbiske, homofile, bifile og transpersoner). Åstedet ligger i (byen) Orlando; I skuddvekslingen ble 50 drept, inkludert gjerningsmannen Omar Mir Seddique Mateen, og 53 ble såret.  Angrepet var det dødeligste i USA siden terrorangrepet 11. september 2001, og den dødeligste massakren i amerikansk historie.

## Skytingen og politiresponsen

Omar Mir Seddique Mateen kom kjørende til bygningen der nattklubben lå. Han gikk ut av kjøretøyet og løp mot bygningen. Han bar på minst to skytevåpen. 

Han ble oppdaget av en væpnet sikkerhetsvakt – som for øvrig også var politibetjent i Orlando Police Department, men hadde bijobb som sikkerhetsvakt. Sikkerhetsvakten åpnet skudd mot Mateen i et forsøk på å hindre ham i å ta seg inn i nattklubben; skuddvekslingen startet klokka 2.02 på natta lokal tid. Mateen klarte å komme inn i bygningen, og begynte å skyte menneskene der inne.

Angrepet pågikk fra klokken 2 til klokken 5 om morgenen den 12. juni 2016.

## Etterforskningen

Saken ble etterforsket blant annet som hatkriminalitet og terrorisme.

FBI hadde per 13. juni 2016 ikke funnet tegn til at Mateen handlet på oppdrag fra noen utenfor USA eller at han var med i et nettverk, og FBI antok at drapsmannen ble radikalisert delvis gjennom internett og at han trolig hadde blitt inspirert av utenlandske terrororganisasjoner.

Etterforskningen ble ledet av *Special Agent-in-Charge* Ron Hopper ved den lokale avdelingen av FBI.

## Reaksjoner
Både FBI, USAs tidligere president Barack Obama, Floridas guvernør og statsadvokaten har betegnet handlingen som et terrorangrep.

Den 8. november kunngjorde Orlandos myndigheter sine planer om å kjøpe nattklubben for 2,25 millioner dollar, og gjøre stedet til et minnested for massakrens ofre og overlevende.

## Gjerningsmannen

CBS News rapporterte allerede samme dag som angrepet skjedde at drapsmannen var Omar Mir Seddique Mateen, født 16. november 1986. Mateen var fra Fort Pierce; han var amerikansk statsborger med afghanske foreldre.

## Referanser


## Eksterne lenker
*
Edith Ottosen

**Edith Charlotte Ottosen** (1928&ndash;1990) var en norsk skuespiller. 

Hun vokste opp i København og debuterte i 1951 på Aarhus Teater. Ottosen var 1954-1984 ansatt ved Rogaland Teater der hun var en drivende kraft og spilte i et bredt repertoar, blant annet Evelinde i Arne Garborgs *Læraren,* Elmire i Molières *[[Tartuffe]],* Maria i Anton Tsjekhovs *[[Onkel Vanja]]* og den lokalt populære Bertine i Leiv Isaksens *Maktå på Straen*. 

## Filmografi
* 1954 – *[[Heksenetter]]*
* 1958 – *[[I slik en natt]]*
* 1974 – *[[Kimen]]*

## Referanser


## Eksterne lenker
* «Edith Charlotte Ottosen» i Store norske leksikon
*
Dyrafjellet

**Dyrafjellet** er et fjell helt nordøst i Karmøy kommune, på fastlandet like øst for Haugesund. Med sine 171,5 m o.h er toppen det høyeste punktet i Karmøy kommune.

## Se også
* Fjell i Rogaland

## Fotnoter



## Referanser
Hildebrandska husen

**Hildebrandska husene** var to bygninger i Rosenbad-kvartalet på Norrmalm i Stockholm. De ble bygget av rittmester David Henrik Hildebrand i årene 1780-1800 på samme tid som det nærliggende Bondeska palatset. Den første bygningen lå i Drottninggatan 3, og den andre mot nåværende Rosenbadsparken på Rödbotorget, og Strömgatan.

Bygningen i Drottninggatan ble omgjort av Erik Palmstedt og muligens bygde han selv fløyen mot Rödbotorget. Den nye bygningen, som var høyere enn Bondeska palatset ble bygget om slik at fjerde etasje ble skjult under et mansardtak hvor den nedre skråningen falt sammen med taket til Bondenske palatset. Selv vinduer og listverk ble tilpasset de fem vindusrader på palassets fasade mot elven Norrström 

De Hildebrandska husene kom gjennom arv og ekteskap senere til familien Bonde, som er grunnen til at de er noen ganger forvirrende blir kalt «Bondeska palasset». Medlemmer av Bondefamilien fortsatte å bo på slottet på hele 1800-tallet, mens noen etasjer er også blitt leid ut.

Huset mot Drottninggatan 3, var i 1832-1855 hotell, Hotel Garni.

## Referanser
Dragkal

**Dragkal** eller **dragkale** – i dagligtale ofte forvansket til **draghale** – er en fortøyning for småbåter. Dragkalen er sammensatt av et langt tau som er tredd gjennom en fortøyningsring og spleiset sammen i endene. Fortøyningsringen er festet med tau til en dregg eller en moring på sjøbunnen. Fra fortøyningsringen går det doble tauet inn til land, og når en binder en båt fast i tauet, kan en dra båten ut fra, eller inn til, land.

Ordet er sammensatt av «dragene» og «kale» (tau).
Skåråfjell

**Skåråfjell** er et fjell helt nord i Skien kommune, øst for Eiangen. Toppen på 813,5 meter over havet er det høyeste punktet i Skien kommune.

## Se også
* Fjell i Telemark

## Fotnoter



## Referanser
Reidar Kaas

**Reidar Kaas** (født 27. juli 1881 i Kristiania, død 18. mai 1952) var en norsk operasanger og skuespiller.

Han tok sangleksjoner for Raimund von Zur Mühlen i London og Ernesto Volli i Milano. Kaas virket ved La Scala i Milano, Teatro Carlo Felice i Genova og operahus i Posen, Hamburg, London og Oslo.

Han spilte også et par filmroller og debuterte i 1916 i stumfilmen *Paria* i rollen som doktor Berner. I 1932 spilte Kaas sigøynerhøvding i lydfilmen *[[Fantegutten]]*, som ble hans siste filmrolle.

Kaas var sønn av grosserer Christian Oluf Andresen (1850–1890) og Aagot Theodosia Kaas (1854–1919). Han giftet seg i 1906 med Eli Tandberg (født 12. mars 1885), datter av godseier Gudbrand Tandberg og Caroline Kristine Cortsen. De fikk sønnen Gudbrand Kaas.

* 1916 - *[[Paria (film fra 1916)|Paria]]*
* 1932 - *[[Fantegutten]]*

## Kuriosa
Reidar Kaas' kjendisstatus i samtiden gjenspeiles blant annet i at Finn Bø i 1933 brukte hans navn i teksten til revyvisen *[[Reservebaronen (revyvise)|Reservebaronen]]*, da Bø ville fremheve hvilken virak tekstens hovedperson ble gjenstand for.

## Referanser


## Eksterne lenker
*
Barwood Films

**Barwood Films** er et amerikansk filmselskap som har produsert en rekke filmer og TV-programmer. Filmselskapet ble stiftet av Barbra Streisand i 1972, og komedien *[[Barbra slår seg løs]]* ble selskapets første produksjon.

## Filmografi
### Spillefilmer
* 1972 – *[[Barbra slår seg løs]]* (regissert av Irvin Kershner)
* 1976 – *[[En stjerne blir født (1976)|En stjerne blir født]]* (regissert av Frank Pierson)
* 1979 – *[[Én midt i trynet]]* (regissert av Howard Zieff)
* 1983 – *[[Yentl (film)|Yentl]]* (regissert av Barbra Streisand)
* 1987 – *[[Dere får meg ikke gal]]* (regissert av Martin Ritt)
* 1991 – *[[Tidevannets fyrste (film)|Tidevannets fyrste]]* (regissert av Streisand)
* 1996 – *[[Speilets to ansikter]]* (regissert av Streisand)

### TV-produksjoner
* 1995 – *[[I stillhetens tjeneste]]*
* 1997-1998 – ** (tre episoder)
* 1998 – *[[The Long Island Incident]]*
* 1998 – *[[Vig]]*
* 2000 – *[[Reel Models: The First Women of Film]]*
* 2000 – *[[Frankie & Hazel]]*
* 2001 – *[[The Living Century]]*
* 2001 – *[[Retten til familie]]*
* 2001 – *[[Varians kamp]]*

## Referanser


## Eksterne lenker
*
Bernt Erik Larssen

**Bernt Erik Larssen** (født 14. september 1918, død 10. september 2003) var en norsk skuespiller.

Han var på 1950-tallet engasjert ved Trøndelag Teater og deretter ved en rekke ulike scener, deriblant Det norske teatret, Nationaltheatret, Scene 7, Oslo Nye Teater og Riksteatret. Larssen virket også som filmskuespiller og debuterte i 1957  i Nils R. Müllers *[[På slaget åtte]]*. Han gjorde sammenlagt 22 film- og TV-roller 1957–1986.

## Filmografi (i utvalg)
* 1957 – *[[På slaget åtte]]*
* 1961 – *[[Hans Nielsen Hauge (film)|Hans Nielsen Hauge]]*
* 1966 – *[[Broder Gabrielsen]]*
* 1966 – *[[Hurra for Andersens]]*
* 1967 – *[[Det største spillet (film)|Det største spillet]]*
* 1968 – *[[Hennes meget kongelige høyhet]]*
* 1968 – *[[Olsenbanden (film)|Olsenbanden]]*
* 1969 – *[[Brent jord]]*
* 1971 – *[[3 (film)|3]]*
* 1984 – *[[Papirfuglen]]*
* 1985 – *[[Adjø solidaritet]]*
* 1986 – *[[Blackout]]*

## TV-serier
* 1979 - *[[Mareritt ved midtsommer]]* 
* 1981 - *[[Saken Ruth Vang]]*
* 1983 - *[[SK 917 har nettopp landet]]*

## Referanser


## Eksterne lenker
*
Tomb Raider (videospill)

***Tomb Raider*** er det første spillet i* [[Tomb Raider]]*-serien utviklet av Core Design, og publisert i 1996 av Eidos Interactive.

Spilleren påtar seg rollen som en arkeolog og eventyrer Lara Croft, som forsøker å navigere gjennom en rekke gamle ruiner og gravplasser på leting etter en eldgammel gjenstand. Spillet er delt inn i fire områder: Peru, Hellas, Egypt og det tapte kontinentet Atlantis. Et treningsnivå satt til Lara Crofts hjem ved Croft Manor er også tilgjengelig. Spillet presenteres i tredje person-perspektiv. Dersom karakteren blir drept, må spilleren begynne fra et tidligere lagringstidspunkt.

Formålet med *Tomb Raider* er å lede spilleren gjennom en rekke graver og andre områder, på leting etter skatter eller andre gjenstander. På veien får spilleren også problemer på grunn av farlige dyr og andre skapninger, samtidig som hun samler på gjenstander og blir nødt til å løse forskjellige gåter. Bevegelser i spillet er variert, og muliggjør komplekse interaksjoner med resten av miljøet. Når våpnene blir trukket, låser spilleren seg automatisk til eventuelle mål i nærheten.

Som standard bærer karakteren to pistoler, med uendelig ammunisjon. Men det er også mulig å finne andre våpen, inkludert en hagle. Gjennom hvert trinn av spillet kan det være en eller flere hemmeligheter. Å oppdage disse hemmelighetene er valgfritt, men hvis spilleren oppdager en slik hemmelighet blir man vanligvis belønnet med ekstra gjenstander.

## Handling
I Los Alamos County, New Mexico, forårsaker en atom-prøve en gigantisk eksplosjon som avslører et eldgammelt apparat begravet langt under ørken-overflaten. I nåtidens Calcutta kontaktes arkeolog og eventyrer Lara Croft av Larson Conway, som arbeider for en velstående forretningskvinne Jacqueline Natla. Natla ønsker å ansette Lara Croft for å finne en mystisk gjenstand kjent som Scion fra graven til Qualopec - en tidligere hersker over Atlantis - i fjell i Peru. Lara oppdager at et annet Scion-stykket gravlagt under et gammelt kloster kalt St. Francis 'Folly i Hellas.

Ved klosteret oppdager spilleren graven etter Tihocan, en annen hersker over Atlantis. Etter å ha fått tak i begge delene av Scion, får Lara Croft en visjon som avslører at den tredje og siste delen av Scion var skjult i Egypt etter at den tredje atlantiske herskeren - en forræder som brukte gjenstanden til å skape en ny rase av mutanter - ble fanget av Tihocan og Qualopec. Men på vei gjennom Egypt til den tapte byen Khamoon, blir det en konfrontasjon mellom Lara Croft og Larson - som blir drept. Lara blir deretter tatt i bakhold av Jacqueline Natla, som forsøker å stjele Scion å gjennomføre hennes egne planer.

## Referanser

## Eksterne lenker
*
Anders Austad

**Anders Austad** (født 28. august 1892, død 17. februar 1981) var gårdbruker på gården Nordre Austad i Inderøy og ordfører i Røra kommune 1935–1941 og 1945–47. Han representerte Bondepartiet.  

Han tok utdanning på Sund folkehøgskole 1909–10, og på Statens Skogskole Steinkjer. Han drev hjemgården i 36 år før han i 1955 overlot den til sønnen. Ved siden av gårdsdriften arbeidet han som herredsblinker. 

Austad ble første gang valgt til ordfører ved loddtrekning; både Austad og Arbeiderpartiets kandidat John Aalberg fikk seks stemmer hver ved konstitueringen av kommunestyret. Aalberg ble varaordfører. Austad satt som ordfører inntil den første NS-oppnevnte ordføreren tiltrådte 24.4.1941. Ved freden i mai 1945 ble han utnevnt til midlertidig ordfører, og han ble gjenvalgt for to år høsten 1945. Han satt i kommunestyret fra 1929–41, 1945–47 og 1952–55. Som ordfører var han medlem av fylkestinget 1945–48. Han var også medlem av fylkesutvalget 1948–51. 

Han hadde også verv som gjeldsmeklingsmann i Røra fra 1932, var engasjert i skogbruksorganisasjonene, og var medlem av kontrollkomiteen i Inderøy Sparebank, og medlem av byggekomiteen for Røra samvirkelag i 1954. Han var styreformann i Trønderfrukt 1945–49. 

Sønnen Jens Austad var ordfører i Røra 1960-61.

## Referanser
Karl Konow

**Karl Konow** (født 4. september 1865 i Aurdal, død 13. januar 1928 i Oslo) var en norsk maler.

## Liv
Konow var sønn av presten Wollert Otto Konow (1833–1895) og Henrikke Christiane Johanne Molde Wolf, og bror av indologen Sten Konow. Han vokste opp i Vang i Valdres, hvor faren var sogneprest. Han blev elev ved Lillehammer skole og tok *[[examen artium]]* i 1883. I 1889 tok han juridisk embetseksamen. Deretter studerte han malerkunst i Paris og München. Som maler oppholdt han seg i mange år i utlandet, særlig i Roma og Paris, senere i Berlin.

Etterhvert mistet Konow synsevnen, og måtte oppgi maleryrket etter en mislykket øyeoperasjon i 1917. Etter en ny operasjon i 1921 kunne han se litt på det ene øyet, men han kunne fremdeles ikke male. I stedet gikk han over til å skrive korrespondanser til norske aviser fra utlandet.

Konow utga en erindringsbok om Bjørnstjerne Bjørnson og Jonas Lie, *Bjørnson og Lie. Små erindringer om de to store* (1919), samt den selvbiografiske boken *Adam Bøøks øine* (1925).

## Referanser


## Litteratur
* *Studenterne fra 1883*. Kristiania, 1908 og Oslo, 1933.
* Karl Konow, Norsk kunstnerleksikon
Tomb Raider II

***Tomb Raider II*** er et videospill, som er en del av* [[Tomb Raider]]*-serien, og er etterfølgeren til *[[Tomb Raider (videospill)|Tomb Raider]]*.

Spillet ble utviklet av Core Design, og publisert i 1997 av Eidos Interactive.

## Handling
Historien om Tomb Raider II handler om den mytiske "Dagger of Xian" et våpen som ble brukt av en keiser i Kina til å befale over soldatene sine. Ved å kaste våpenet inn i eierens hjerte, har våpenet makten til å gjøre bæreren til en drage. I nåtiden, i nærheten av restene av den kinesiske mur, etterforsker Lara Croft legenden om den samme dolken. Hun blir angrepet av en kjeltring som påstår å arbeide for Marco Bartoli, leder for en kult kalt 'Fiamma Nera' som har en besettelse av den gamle historien.

Etter å ha reist til Venezia, tar Lara Croft seg gjennom Bartolis skjulested og et operahus hvor Bartoli og hans håndlangere planlegger et ran. Lara følger etter Bartoli, men hun blir snart slått bevisstløs. Bartoli planlegger utgravninger ved et senket skip kalt Maria Doria, et luksuriøst havfartøy som tidligere var eid av Bartolis far. Croft reiser etter hvert til Tibet via fly, for å konfrontere kjeltringene til Marco Bartoli.

## Referanser


## Eksterne lenker
*
What Matters Most

***What Matters Most*** (eller ***What Matters Most - Barbra Streisand Sings the Lyrics of Alan & Marilyn Bergman***) er det 33. studioalbumet til Barbra Streisand. Albumet er en samling av låter skrevet av Alan Bergman og Marilyn Bergman, som har skrevet flere av Streisands låter tidligere i karrièren, blant annet signaturlåten «The Way We Were». Streisand produserte albumet selv. Det ble også utgitt en deluxeversjon med en ekstra CD som inneholdt låter av Bergman-paret som Streisand har spilt inn tidligere. Streisand ble nominert til en Grammy Award for arbeidet på platen. Hun spilte også inn låten «If It's Meant to Be» til albumet, men den ble skrinlagt. I 2012 ble den utgitt på samlealbumet *[[Release Me (Barbra Streisand-album)|Release Me]]*.

Streisand promoterte albumet da hun ble kåret til MusiCares Person of the Year i 2011. Platen fikk god kritikk. *[[Los Angeles Times]]* roste åpningssporet «The Windmills of Your Mind» og skrev at Streisand «presist doserer munnfullen av metaforer (...) i sine sikre, vakre toner, uskadd av alderen».

## Sporliste
Alle låtene ble skrevet av Alan og Marilyn Bergman med unntak av «That Face» som ble skrevet av Alan Bergman og Lew Spence. Komponistens navn står i parentes.
# «The Windmills of Your Mind» – 3:54 (Michel Legrand)
# «Something New In My Life» – 4:02 (Michel Legrand)
# «Solitary Moon» – 4:31 (Johnny Mandel)
# «Nice 'n' Easy» – 4:27 (Lew Spence)
# «Alone In the World» – 4:09 (Jerry Goldsmith)
# «So Many Stars» – 4:29 (Sérgio Mendes)
# «The Same Hello, the Same Goodbye» – 4:11 (John Williams)
# «That Face» – 4:31 (Lew Spence)
# «I'll Never Say Goodbye» – 4:08 (David Shire)
# «What Matters Most» – 3:12 (Dave Grusin)

### Deluxeversjon
Deluxeversjonen inneholdt en ekstra CD med låter av Bergman-paret som Streisand har spilt inn tidligere. Komponistens navn står i parentes.
# «The Way We Were» – 3:30 (Marvin Hamlisch)
# «What Are You Doing The Rest Of Your Life?» – 3:19 (Michel Legrand)
# «You Don't Bring Me Flowers» – 3:24 (Neil Diamond)
# «Papa, Can You Hear Me?» – 3:29 (Michel Legrand)
# «Pieces Of Dreams» – 3:26 (Michel Legrand)
# «The Island» – 4:35 (Ivan Lins og Vitor Martins)
# «The Summer Knows» – 3:40 (Michel Legrand)
# «How Do You Keep The Music Playing?» – 5:09 (Michel Legrand)
# «After The Rain» – 3:43 (Michel Legrand)
# «A Piece Of Sky» – 4:20 (Michel Legrand)

## Referanser


## Eksterne lenker
* 
* 
* Barbra Archives - ''What Matters Most—Barbra Streisand Sings The Lyrics of Alan And Marilyn Bergman'' (2011)
Endelig alene

***Endelig alene*** er en kort dansk stumfilmkomedie fra 1914 regissert av Holger-Madsen. Manuset ble skrevet av H. Nielsen. Norskfødte Betzy Kofoed medvirker i filmen.

## Handling
Et ungt par ser fram til å være alene på bryllupsreisen som foregår med tog, men slik går det ikke.

## Skuespillere
* Rasmus Christiansen
* Luzzy Werren
* Carl Schenstrøm
* Torben Meyer
* Frederik Jacobsen
* Charles Willumsen
* Peter Jørgensen
* Betzy Kofoed
* Doris Langkilde

## Referanser


## Eksterne lenker
*
Vajraśekharasūtraen

**Vajraśekharasūtraen** (japansk: *kongōkyō*) er en viktig buddhistisk tantra som benyttes i vajrayana-skoler. I den tibetanske buddhistiske kanon klassifiseres den som en Yogatantra. Den tibetanske teksten består av to tekster, Sarvatathāgatatattvasaṃgraha Tantra og *Guhyasamaja Tantra*, som er gruppert sammen som en tekst.

I den kinesiske buddhistiske kanon og i den japanske skolen Shingon-shū er det *Sarvatathāgatatattvasaṃgraha Tantra* som er kjent under dette navn. I Shingon-shū er den en av to hovedtekster; den andre er Mahāvairocanasūtraen.

## Referanser
Funksjonelle krav

**Funksjonelle krav** eller **funksjonelle primitiver** er definisjonen av en funksjon eller tjeneste i et system eller komponent i programvareutvikling og systemutvikling. En funksjon er beskrevet som et sett av inndata, oppførselen, utdata.

Funksjonelle krav kan være beregninger, teknisk informasjon, datamanipulasjon og behandling, og andre spesifikke funksjoner som definerer *hva* et system er ment å oppnå. Atferdskrav som beskriver alle tilfeller hvor systemet bruker de funksjonelle krav som er fremsatt gjennom brukstilfeller. Funksjonelle krav blir også støttet av ikke-funksjonelle krav (også kjent som *krav til kvalitet*), som setter føringer på design og implementering (for eksempel krav til ytelse, sikkerhet, pålitelighet). Generelt er funksjonelle krav på formen «systemet *må gjøre* », mens ikke-funksjonelle krav er «systemet *skal være* ». Plan for implementering av *funksjonelle* krav er beskrevet i systemets ''design''. Plan for implementering av *ikke-funksjonelle* krav er beskrevet i systemets ''arkitektur'', fordi de er betydelige arkitekturkrav.

I kravspesifikasjonen blir det definert funksjonelle krav som angir bestemte resultater som skal komme fra et system. Dette er motsatt av ikke-funksjonelle krav som spesifiserer generelle egenskaper, slik som kostnader og pålitelighet. Funksjonelle krav driver *programarkitekturen* til systemet, mens de ikke-funksjonelle kravene driver den *tekniske arkitekturen* til systemet.

I noen tilfeller vil en analytiker generere brukstilfeller (engelsk: *use cases*) etter å ha samlet inn og validert et sett av funksjonelle krav. Hierarkiet av funksjonelle krav er: krav fra bruker (*user*) og interessenter (*stakeholders*) → funksjonen (*feature*) → brukstilfelle → forretningsregel. Hvert brukstilfelle illustrerer atferdsmessige scenarier gjennom ett eller flere funksjonelle krav. Ofte vil en analytiker begynne med å fremmane et sett av brukstilfeller, som analytikeren kan omforme til et sett av funksjonelle krav som må implementeres for at en bruker skal kunne utføre det fullstendige brukstilfellet.

## Prosessen
En typisk funksjonelt krav vil inneholde et unikt navn og nummer, en kort oppsummering, og en begrunnelse. Denne informasjonen brukes for å hjelpe leseren til å forstå hvorfor kravet er nødvendig, og for å spore kravet gjennom utviklingen av systemet.

Kjernen i kravspesifikasjonen er beskrivelsen av den ønskede atferden, som må være klar og tydelig. Den ønskede atferden kan komme fra regler som beskriver en organisasjon eller bedrift, eller reglene kan bli funnet gjennom diskusjoner med brukere, interessenter, og andre eksperter innen organisasjonen. Mange krav kan bli avdekket ved å sette opp brukstilfeller. Når aktuelle regler blir funnet så oppretter analytikeren en plassholder for kravet med et navn og et sammendrag, slik at han kan utforske detaljene senere når detaljene er bedre kjent.

## Se også
* Funksjon (matematikk)

## Referanser


## Litteratur
* 
* 
* 
* 
* 
*
Knut Jacobsen

**Knut Jacobsen** (født 19. mars 1910 i Moss, død 18. september 1971) var en norsk skuespiller.

Som elev ved Nationaltheatret i Oslo leste han med Egil Eide, tok sangtimer hos den kjente sangpedagogen Arne van Erpekum Sem, og timer i dans hos Inga Jacobi.

Han debuterte i 1932 på Nationaltheatret i *[[En folkefiende]]*, som ble satt opp som Egil Eides jubileumsforestilling. Han arbeidet deretter også ved Det nye Teater og ved Søilen Teater. Etter noen år i Kristiania flyttet han til Trondheim i 1937 for å begynne ved Trøndelag Teater, der han raskt ble en av teaterets bærende krefter. I femten år var kostymesjef («garderobesjef») ved Trøndelag Teater i tillegg til å opptre på scenen som skuespiller og sanger. Bland Jacobsens roller kan nevnes doktor Wangel i *[[Fruen fra havet]]*, Kroll i *[[Rosmersholm]]*, Stockmann  i ovennevnte *En Folkefiende* og Manders i *[[Gengangere]]*. Han opptrådte også i operetter og revyer.

Under annen verdenskrig var Knut Jacobsen telegrafist på SIS-senderen SCORPION. Senderen var montert under taket på Trøndelag Teater. SCORPION ble fraktet fra Stockholm til Trondheim via Tydal av NTH-studentene Olav Skeie og Finn Lied i 1942. Senderen var i drift fra 16. mai 1942 til mai 1943. 

Jacobsen medvirket i mindre roller i filmene *[[To levende og en død (film fra 1937)|To levende og en død]]* (1937) og *[[Trysil-Knut (film)|Trysil-Knut]]* (1942).

## Referanser


## Eksterne lenker
*
Ji-shū

**Ji-shū** (japansk: 時 宗) er en av fire skoler som tilhører det rene land innenfor japansk buddhisme. De tre andre er Jōdo-shū («det rene land»), Jōdo Shinshū («det sanne rene land») og Yūzū Nembutsu. Skolen har omkring 500 tembler og 3,400,000 tilhengere. Ji-shū betyr "tidens skole" og navnet er hentet fra dens sentrale lære om å messe Nembutsu når som helst, ikke bare i bestemte intervaller.

Skolen ble grunnlagt i 1270 av Ippen. I tillegg til å praktisere Nembutsu, var han sterkt påvirket av ikke-dualismen innenfor Zen.

## Litteratur
* Dennis Hirota, *No Abode: The Record of Ippen*, University of Hawai‘i Press, Honolulu, 1997 ISBN 978-0-8248-1997-2
* Daigan Lee Matsunaga et Alicia Orloff Matsunaga, *Foundation of Japanese Buddhism. Vol. II: The Mass Movement (Kamakura & Muromachi Periods)*, Buddhist Books International, Los Angeles & Tōkyō, 1976 ISBN 978-0-9149-1027-5
Risshū

**Risshū** (japansk: 律宗) eller **Ritsu** er en av de seks skolene innen japansk buddhisme som ble etablert i Naraperioden. Den benyttet en klosterdisiplin vinaya som var hentet fra den tidlige skolen dharmaguptaka.
Ritsu ble grunnlagt i Japan av den blinde kinesiske presten Jianzhen, som reiste til Japan fra Kina og grunnla tempelet Tōshōdai-ji i byen Nara.

## Referanser
Edda Trandum Grjotheim

**Edda Trandum Grjotheim** (født 1982) er norsk skuespiller og tv-produsent. Siden 2014 har hun jobbet for Novemberfilm. 

## Filmografi
* 1999 - *[[Sofies verden (film og TV-serie)|Sofies verden]]*
* 2014 - *Last Base* (kortfilm)

## TV-serier
* 1999 - *[[Sofies verden (film og TV-serie)|Sofies verden]]*
* 2003 - *[[Fox Grønland]]*
* 2002 - *[[Hotel Cæsar]]*
* 2011 - *[[Nissene over skog og hei]]*

## Referanser


## Eksterne lenker
*
Hisåsen (Lillesand og Grimstad)

**Hisåsen** er en ås på grensen mellom Lillesand og Grimstad kommuner i Agder, beliggende mellom Reddalsvannet og Austre Grimevannet. Med sine 234,8 moh. er den det høyeste punktet i Lillesand kommune.

På Hisåsen finnes rester av et stort klebersteinsbrudd, som  har vært i  drift fra vikingtiden.

## Se også
* Fjell i Aust-Agder

## Fotnoter



## Referanser




## Eksterne lenker
* Vatne – Hisåsen, turbeskrivelse Ut.no
Gry Enger

**Gry Enger** (født 1940) er en norsk skuespiller.

Hun har virket ved Nationaltheatret, Trøndelag Teater, Riksteatret, Solteatret, Flaminiateatret og Grusomhetens Teater. Enger var tilknyttet Flaminiateatret som kunstner i perioden 1987–1988. og har i tillegg medvirket i filmer, Fjernsynsteatret og TV-serier. Hun filmdebuterte i 1960 i Arne Skouens *[[Omringet]]*.

## Filmografi
* 1960 – *[[Omringet]]*
* 1962 – *[[Sønner av Norge kjøper bil]]*
* 1973 – *[[Kanarifuglen]]*

## På TV
* 1964 - *Tartuffe* (Fjernsynsteatret)
* 1977 - *[[Lykkespill]]* (krimserie)
* 1980 - *[[Guro (TV-serie)|Guro]]* (barneserie)
* 2009 - *[[Harry & Charles]]* (dramaserie)
* 2014 - *[[Kampen for tilværelsen (norsk TV-serie)|Kampen for tilværelsen]]* (dramaserie)

## Referanser


## Eksterne lenker
*
Ingvild Holm

**Ingvild Holm** (født 1965) er en norsk scenekunstner, visuell dramaturg, regissør og dramatiker. Hun har vært aktiv med egne arbeider og samarbeid siden 1987, og var med i kunstnerkollektivet Baktruppen (1987–2011). Hun har en doktorgrad i Program for kunstnerisk utviklingsarbeid (2015–2020) og er professor i performance, scenografi og skuespill i en halv stilling ved Akademi for scenekunst (2020–2026).  

## Filmografi
* 1994 – *[[Drømspel]]* 

## Referanser


## Eksterne lenker
*
Trampoline under Sommer-OL 2012

**Trampoline under Sommer-OL 2012** ble arrangert 3. og 4. august i O<sub>2</sub> Arena.

Trampoline har vært en del av gymnastikk under sommer-OL siden Sommer-OL 2000 i Sydney, så dette var fjerde gang øvelsen var representert ved et sommer-OL.

## Medaljer

## Medaljevinnerne

## Eksterne lenker
* Trampoline - Resultater  på sports-reference.com
Trampoline under Sommer-OL 2008

**Trampoline under Sommer-OL 2008** ble arrangert fra 21. til 24. august i Beijing nasjonale innendørsstadion.

Trampoline har vært en del av gymnastikk under sommer-OL siden Sommer-OL 2000 i Sydney, og dette var tredje gang øvelsen ble arrangert i et sommer-OL.

## Medaljer

## Medaljevinnerne

## Eksterne lenker
* Trampoline - Resultater  på sports-reference.com
Lillemor Hoel

**Lillemor Hoel** (1931–1987) var en norsk skuespiller.

Hun filmdebuterte i 1955 i *[[Trost i taklampa (film)|Trost i taklampa]]*, og medvirket i til sammen åtte film- og TV-produksjoner i perioden 1955–1979.

## Filmografi

### Filmer
* 1955: *[[Trost i taklampa (film)|Trost i taklampa]]*
* 1956: *[[Toya]]*
* 1957: *[[På slaget åtte]]*
* 1966: *[[Broder Gabrielsen]]*
* 1973: *[[Anton (film)|Anton]]*
* 1974: *[[Knutsen & Ludvigsen (film)|Knutsen & Ludvigsen]]*
* 1979: *[[Olsenbanden og Dynamitt-Harry mot nye høyder]]*

### TV-produksjoner
* 1977: *[[Solospill]]* (krimserie)

## Referanser


## Eksterne lenker
*
Tomb Raider III

***Tomb Raider III*** er et videospill, som er en del av* [[Tomb Raider]]*-serien, og er etterfølgeren til *[[Tomb Raider II]]*. Det ble utviklet av Core Design, og publisert i 1998 av Eidos Interactive.

## Handling
Spilleren får kontroller over hovedpersonen, Lara Croft, som skal reise over hele India, Stillehavet, London, Nevada og Antarktis. Når spilleren har gjennomført den første plasseringen i India, kan de andre tre - i Stillehavet, London og Nevada - spilles i hvilken som helst rekkefølge før den endelige plasseringen (i Antarktis) avslutter hele spillet. For å beseire fiender, kan spilleren benytte en rekke våpen, inkludert pistol eller hagle, maskinpistol, granatkaster, rakettkaster, eller en harpun for bruk under vann. Pistolene har uendelig ammunisjon og er spillerens standard-våpen. På et tidspunkt i spillet kommer Lara til å bli fratatt alle våpen, noe som gjør spilleren forsvarsløs og blir tvunget til å holde seg skjult, før hun gjenoppretter pistolene på et senere tidspunkt.

Karakteren har en viss mengde helse som avtar hvis hun faller fra stor høyde, eller når hun blir angrepet av fiender. Hvis Laras helse blir fullstendig utarmet, må spilleren begynne spillet på nytt fra ett tidligere lagringspunkt. Å lagre spillerens fremgang på PlayStation-versjonen av spillet krever et minnekort, og bruker en Save Crystal fra Laras lager. En betydelig andel av spillet foregår under vann. Noen av disse stedene er fulle av piranhaer som kan drepe Lara på få sekunder. Vannet i Antarktis er også så kaldt at Lara bare kan svømme der i noen få sekunder. Spilleren kan også vasse gjennom kvikksand, hvor Lara risikerer å drukne. Noen nivåer krever at spilleren bruker kjøretøy, for eksempel kajakk eller en firehjuling eller båt. Ammunisjon, andre gjenstander, eller muligheter for å gjenopprette helse ligger spredt ut over nivåene for å hjelpe spilleren. Spillet har også et opplæringsnivå hvor spilleren kan øve.

Arkeolog og eventyrer Lara Croft søker etter en gjenstand kjent som Infada-steinen i ruinene av et gammelt indisk hindu-tempel som en gang var bebodd av Infada-stammen. Lara blir kontaktet av en forsker Dr. Willard, som forklarer at polynesere kom over et meteoritt-krater i Antarktis for tusenvis av år siden, og fant ut at dette hadde utrolig kraft. Ved hjelp av stein fra meteoritten skapte de fire krystall-lignende gjenstander, hvorav den ene var Infada Stone.

På 1800-tallet kom en gruppe sjømenn som reiste med Charles Darwin til Antarktis, og gjen-oppdaget gjenstandene. De fire gjenstandene ble deretter distribuert over hele verden. Dr. Willard har kunnet spore gjenstandene ved å bruke dagboken til en av sjømennene. Lara går med på å hjelpe ham med å finne igjen de tre andre gjenstandene. Etter å ha samlet alle fire gjenstandene, reiser Lara videre til Antarktis. Men hun oppdager at Dr. Willard allerede har brukt kunnskapen fra meteoritten til å utføre forskjellige eksperimenter på hans egne ansatte, og gjort dem til forferdelige mutasjoner.

## Referanser

## Eksterne lenker
*
Rytmisk gymnastikk under Sommer-OL 2012

**Rytmisk gymnastikk under Sommer-OL 2012** ble arrangert fra 9. til 12. august i Wembley Arena.

Rytmisk gymnastikk har vært en del av gymnastikk under sommer-OL siden Sommer-OL 1984 i Los Angeles, så dette var åttende gang øvelsen var representert ved et sommer-OL.

## Medaljer

## Medaljevinnerne
### Kvinner

## Eksterne lenker
* Rytmisk gymnastikk - Resultater  på sports-reference.com
Langhalet langebarn

**Langhalet langebarn** (*Lumpenus lampretaeformis*) er en beinfiskart i hornkvabbefamilien, og en av fire langebarnarter som forekommer i norske farvann.

Langhalet langebarn forekommer i det meste av Nord-Atlanteren, blant annet norskekysten. De vokser opp til 50 centimeter i lengde, og lever hovedsakelig på mellom 50 og 200 meters dyp, ofte nedgravd i bunnsediment. De har en spiss hale.

## Fiske
Langhalet langebarn ble antagelig tatt på stang i Norge for første gang i 2016 i Hafrsfjord i Rogaland.
## Referanser


## Eksterne lenker
*